CELEX: 22013D0141
Language: hr
Date: 2013-07-15 00:00:00
Title: Odluka Zajedničkog odbora EGP-a br. 141/2013 od 15. srpnja 2013. o izmjeni Priloga II. (Tehnički propisi, norme, ispitivanje i potvrđivanje) Sporazumu o EGP-u

19.12.2013   
            
            
               HR
            
            
               Službeni list Europske unije
            
            
               L 345/10
            
         ODLUKA ZAJEDNIČKOG ODBORA EGP-A
   br. 141/2013
   od 15. srpnja 2013.
   o izmjeni Priloga II. (Tehnički propisi, norme, ispitivanje i potvrđivanje) Sporazumu o EGP-u
   ZAJEDNIČKI ODBOR EGP-A,
   uzimajući u obzir Sporazum o Europskom gospodarskom prostoru („Sporazum o EGP-u”), a posebno njegov članak 98.,
   budući da:
   
               (1)
            
            
               Uredbu Komisije (EU) br. 722/2012 od 8. kolovoza 2012. u pogledu posebnih zahtjeva u vezi sa zahtjevima iz direktiva Vijeća 90/385/EEZ i 93/42/EEZ u odnosu na aktivne medicinske proizvode za ugradnju te medicinske uređaje proizvedene korištenjem tkiva životinjskog podrijetla (1) treba inkorporirati u Sporazum o EGP-u.
            
         
               (2)
            
            
               Uredbom (EU) br. 722/2012 stavlja se izvan snage, s učinkom od 29. kolovoza 2013., Direktiva Komisije 2003/32/EZ (2) koja se inkorporira u Sporazum o EGP-u te koja se u skladu s time stavlja izvan snage na temelju Sporazuma o EGP-u s učinkom od 29. kolovoza 2013.
            
         
               (3)
            
            
               Prilog II. Sporazumu o EGP-u trebalo bi stoga na odgovarajući način izmijeniti,
            
         DONIO JE OVU ODLUKU:
   Članak 1.
   Poglavlje XXX. Priloga II. Sporazumu o EGP-u mijenja se kako slijedi:
   
               1.
            
            
               Iza točke 5. (Direktiva Komisije 2003/32/EZ) umeće se sljedeća točka:
               
                           „5.a.
                        
                        
                           
                              32012 R 0722: Uredba Komisije (EU) br. 722/2012 od 8. kolovoza 2012. o posebnim zahtjevima u vezi sa zahtjevima iz direktiva Vijeća 90/385/EEZ i 93/42/EEZ u odnosu na aktivne medicinske proizvode za ugradnju te medicinske uređaje proizvedene korištenjem tkiva životinjskog podrijetla (SL L 212, 9.8.2012., str. 3.).”
                        
                     
         
               2.
            
            
               Tekst točke 5. (Direktiva Komisije 2003/32/EZ) briše se s učinkom od 29. kolovoza 2013.
            
         Članak 2.
   Tekstovi Uredbe (EU) br. 722/2012 na islandskom i norveškom jeziku, koji se objavljuju u Dodatku o EGP-u Službenom listu Europske unije, vjerodostojni su.
   Članak 3.
   Ova Odluka stupa na snagu 16. srpnja 2013., pod uvjetom da su sve obavijesti iz članka 103. stavka 1. Sporazuma o EGP-u podnesene (3).
   Članak 4.
   Ova se Odluka objavljuje u odjeljku o EGP-u i u Dodatku o EGP-u Službenom listu Europske unije.
   
      Sastavljeno u Bruxellesu 15. srpnja 2013.
      
         
            Za Zajednički odbor EGP-a
         
         
            Predsjednik
         
         Thórir IBSEN
      
   
   
      (1)  SL L 212, 9.8.2012., str. 3.
   
      (2)  SL L 105, 26.4.2003., str. 18.
   
      (3)  Ustavni zahtjevi nisu navedeni.